I 2002 forfattet Stormark en artikkelserie om interne forhold i Politiets sikkerhetstjeneste (PST), sammen med VG-kollega Tom Bakkeli. Serien stod på trykk i juli og oktober 2002. Stormark sendte på samme tid en klage til Stortingets kontrollutvalg for de hemmelige tjenestene, det såkalte EOS-utvalget. I klagen ba Stormark utvalget om å undersøke om det ble drevet kildejakt på hans kilder i kjølvannet av artikler om de hemmelige tjenestene.